साउथ दिल्ली के देवली इलाके में बुधवार को पूरे दिन बत्ती गुल रही. गुरुवार को भी बमुश्किल 2-4 घंटे की बिजली नसीब हुई और उसके बाद से ही बिजली ऐसी कटी कि अब इंतजार करने के अलावा स्थानीय निवासियों के पास कोई चारा नहीं. क्या बच्चे, क्या बुजुर्ग और क्या महिलाएं, लाइट नहीं होने की वजह से उमस के इस मौसम में सभी बेहाल हैं. हालात ये हैं कि घर में बिजली कटौती ने लोगों को पसीने से तर-बतर होने को मजबूर कर दिया है.